Ministrstvo za kmetijstvo, gozdarstvo in prehrano Republike Slovenije (v nadaljnjem besedilu: MKGP), Dunajska 22, 1000 Ljubljana, na podlagi 91. člena Uredbe o izvajanju ukrepa naložbe v osnovna sredstva ter podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014-2020 (Uradni list RS, št. 104/15, 32/16, 66/16, 14/17, 38/17, 40/17 – popr., 19/18, 82/18, 89/20, 152/20 in 121/21; v nadaljnjem besedilu: Uredba), objavlja

**2. JAVNI RAZPIS ZA PODUKREP 4.3: Podpora za naložbe v infrastrukturo, povezano z razvojem, posodabljanjem ali prilagoditvijo kmetijstva in gozdarstva**

**OPERACIJA: Tehnološke posodobitve namakalnih sistemov, ki so namenjeni več uporabnikom**

**1. OSNOVNI PODATKI O JAVNEM RAZPISU**

|  |  |
| --- | --- |
| **Predmet javnega razpisa:** | Predmet javnega razpisa je podpora za naložbe v tehnološke posodobitve namakalnih sistemov, ki so namenjeni več uporabnikom, brez namakalne opreme oziroma ureditev vodnega vira. |
| **Razpisana sredstva:** | Višina razpisanih nepovratnih sredstev znaša 4.000.000 EUR.  Sredstva v višini 4.000.000 EUR se zagotovijo iz proračunske postavke MKGP, V233012 Program razvoja podeželja 14-20 – EURI – EU.  Delež sredstev iz Evropskega kmetijskega sklada za razvoj podeželja znaša 100 odstotkov. |
| **Vrsta javnega razpisa:** | ZAPRTI |
| **Obdobje vlaganja vloge na javni razpis:** | Vložitev vloge na javni razpis poteka od 29. oktobra 2021 do vključno 10. decembra 2021 do 14.00 ure. |
| **Obdobje upravičenosti stroškov:** | Obdobje upravičenosti je določeno v 99. členu Uredbe.  V skladu z enaindvajsetim odstavkom 102. člena Uredbe se lahko zadnji zahtevek za izplačilo sredstev vloži do 30. junija 2025. |
| **Informacije o razpisu:** | * INFO točka Agencije Republike Slovenije za kmetijske trge in razvoj podeželja (v nadaljnjem besedilu: agencija), Dunajska 160, 1000 Ljubljana, tel.: 01 580 77 92, e-mail: aktrp@gov.si, * INFO točke Kmetijsko gozdarske zbornice Slovenije. |

**2. NAMEN PODPORE**

Namen podpore je določen v 58. členu Uredbe.

**3. UPRAVIČENEC**

Upravičenec je določen v 59. členu Uredbe.

**4. POGOJI OB ODDAJI VLOGE NA JAVNI RAZPIS**

1. Upravičenec mora izpolnjevati pogoje iz 61. in 100. člena Uredbe, razen pogoja iz 9. in 19. točke prvega odstavka 100. člena Uredbe, drugega odstavka, tretjega odstavka, ter pogojev iz četrtega , petega in šestega odstavka 100. člena Uredbe:

1. izpolnjevanje pogoja iz 11. točke prvega odstavka 100. člena in pete točke prvega odstavka 61. člena Uredbe se izkazuje:

- z izjavo banke ali druge finančne institucije, ki ima dovoljenje Banke Slovenije za opravljanje bančnih storitev, iz katere je razvidna zaprtost finančne konstrukcije,

- s sklepom sveta zavoda ali sklepom pristojnega organa občine, s katerim je bil potrjen finančni načrt in program dela javnega zavoda, če je upravičenec javni zavod;

1. Izpolnjevanje pogoja iz 17. točke prvega odstavka 100. člena Uredbe se izkazuje s prilogo »Sklep o potrditvi dokumenta identifikacije investicijskega projekta (DIIP) oziroma investicijskega programa (IP)«.
2. Izpolnjevanje pogoja iz 25. točke prvega odstavka 100. člena Uredbe se izkazuje s prilogo »Izjava o začetku nastanka del«.

2. Poleg pogojev iz prejšnje točke mora upravičenec izpolnjevati pogoje iz 94. in 101. člena Uredbe. V skladu s prvim odstavkom 101. člena Uredbe se šteje, da je finančna konstrukcija naložbe zaprta, če ima upravičenec zagotovljena sredstva v višini najmanj 40 odstotkov skupne priznane vrednosti naložbe.

3. Priloge iz tega poglavja so določene v razpisni dokumentaciji.

**5. UPRAVIČENI STROŠKI IN NEUPRAVIČENI STROŠKI**

1. Upravičeni stroški so določeni v 60., 95. in 98. členu Uredbe.

2. Za uveljavljanje splošnih stroškov iz 98. člena Uredbe upravičenec vlogi na javni razpis priloži račune oziroma predračune.

3. Upravičeni stroški so določeni v Pravilniku o katalogu stroškov in najvišjih priznanih vrednosti (Uradni list RS, št. 7/16, 38/16, 73/17 in 31/19) in navedeni v Seznamu upravičenih stroškov in najvišjih priznanih vrednosti iz Priloge 1 razpisne dokumentacije.

4. Kot tržno primerljiva ponudba iz šestega odstavka 95. člena Uredbe se šteje ponudba, če je upravičenec vsem potencialnim ponudnikom poslal enako povpraševanje z minimalnimi zahtevanimi lastnostmi blaga oziroma storitve, ponudba pa vsebuje vse minimalne zahtevane lastnosti blaga oziroma storitve, ki so bile navedene v povpraševanju.

5. Neupravičeni stroški so določeni v 96. členu Uredbe.

**6. MERILA ZA OCENJEVANJE VLOG**

1. Merila za ocenjevanje vlog so določena v skladu s 62., 93. in 93.a členom Uredbe ter v dokumentu »Merila za izbor operacij v okviru PRP 2014-2020«, ki je dostopen na spletni strani programa razvoja podeželja: <https://skp.si/wp-content/uploads/2021/07/Merila-za-izbor-operacij_13.-sprememba.pdf> in so podrobneje opredeljena v tem poglavju.

2. Med vlogami na javni razpis, ki dosežejo vstopni prag 30 odstotkov najvišjega možnega števila točk, ki znaša 100 točk, se izberejo tiste, ki dosežejo višje število točk, do porabe razpisanih sredstev.

3. Pri ocenjevanju vlog na podlagi meril za ocenjevanje vlog se upošteva stanje ob oddaji elektronskega prijavnega obrazca oziroma načrtovano stanje ob zaključku naložbe. Ocenjevanje vlog bo temeljilo na podlagi elektronskega prijavnega obrazca in priloženih prilog ter podatkov iz uradnih evidenc. Če posamezno merilo ni izbrano ali se zanj ne predloži prilog, dokazil oziroma so priloge in dokazila neustrezna, se vloga na podlagi tega merila oceni z 0 točkami.

4. Podrobnejša merila in točkovnik za ocenjevanje vlog:

|  |  |  |
| --- | --- | --- |
| **Št.** | **MERILO** | **Maksimalno število točk** |
|  | **EKONOMSKI VIDIK NALOŽBE (maksimalno število točk 45)** | **45** |
| **1.1.** | **Velikost namakalnega območja**  Upošteva se velikost namakalnega območja. | **20** |
| Namakalno območje je veliko od vključno 150 ha ali več. | 20 |
| Namakalno območje je veliko od vključno 75 do manj kot 150 ha. | 15 |
| Namakalno območje je veliko od vključno 10 do manj kot 75 ha. | 10 |
| Namakalno območje je manjše od 10 ha. | 5 |
| **1.2.** | **Delež podpisanih pogodb o uporabi namakalnega sistema oziroma soglasij za tehnološko posodobitev namakalnega sistema**  Če gre za zasebni namakalni sistem se upošteva delež soglasij k tehnološki posodobitvi. Če gre za državni ali lokalni namakalni sistem se upošteva delež podpisanih pogodb o namakanju. | **25** |
| Delež je od vključno 80 odstotkov ali več. | 25 |
| Delež je večji od vključno 73 odstotkov do manj kot 80 odstotkov. | 20 |
| Delež je večji od vključno 65 odstotkov do manj kot 73 odstotkov. | 15 |
| Delež je večji od vključno 57 odstotkov do manj kot 65 odstotkov. | 10 |
| Delež je večji od vključno 50 odstotkov do manj kot 57 odstotkov. | 5 |
| **2.** | **GEOGRAFSKI VIDIK LOKACIJE NALOŽBE** | **10** |
| **2.1.** | **Koeficient razvitosti občine**  Upošteva se koeficient razvitosti občin za leto 2021 iz Priloge 2 razpisne dokumentacije. | **10** |
| Koeficient razvitosti občine je 0,8 ali manj. | 10 |
| Koeficient razvitosti občine je večji od vključno 0,8 in manjši od 1,00. | 5 |
| Koeficient razvitosti občine je od vključno 1,00 ali več. | 1 |
| **3.** | **PRISPEVEK K HORIZONTALNIM CILJEM PRI PODNEBNIH SPREMEMBAH** | **45** |
| **3.1.** | **Potencialni prihranek vode**  Upošteva se potencialni prihranek vode, ki je razviden iz elaborata. | **25** |
| Potencialni prihranek vode bo od vključno 25 odstotkov ali več. | 25 |
| Potencialni prihranek vode bo od vključno 22 odstotkov do manj kot 25 odstotkov. | 20 |
| Potencialni prihranek vode bo od vključno 18 odstotkov do manj kot 22 odstotkov. | 15 |
| Potencialni prihranek vode bo večji od vključno 15 odstotkov do manj kot 18 odstotkov. | 10 |
| **3.2.** | **Potencialni prihranek energije**  Upošteva se potencialni prihranek energije, ki je razviden iz elaborata. | **20** |
| Potencialni prihranek energije bo od vključno 25 odstotkov ali več. | 20 |
| Potencialni prihranek energije bo od vključno 20 odstotkov do manj kot 25 odstotkov. | 15 |
| Potencialni prihranek energije bo od vključno od 15 odstotkov do manj kot 20 odstotkov. | 10 |
| Potencialni prihranek energije bo večji od vključno 10 odstotkov do manj kot 15 odstotkov. | 5 |

**8. FINANČNE DOLOČBE**

Finančne določbe so opredeljene v 65. členu Uredbe.

**9. VLOGA IN POSTOPEK ZA DODELITEV SREDSTEV**

1. Vlaganje vloge na javni razpis in postopek za dodelitev sredstev sta določena v 91., 92. in 93. členu Uredbe.

2. Če imata dve ali več vlog na javni razpis enako število točk in razpisana sredstva ne zadoščajo za odobritev vseh teh vlog v celoti, se v skladu s četrtim odstavkom 93. člena Uredbe vloge na javni razpis odobrijo na podlagi ponderiranja meril za izbor vlog, in sicer:

– ekonomski vidik naložbe: 60 odstotkov,

– prispevek k horizontalnim ciljem pri podnebnih spremembah: 30 odstotkov, in

– geografski vidik naložbe: 10 odstotkov.

**9. VLAGANJE ZAHTEVKOV ZA IZPLAČILO SREDSTEV TER ZAHTEVKOV ZA PREDPLAČILO**

1. Vlaganje zahtevkov za izplačilo sredstev ter zahtevka za predplačilo so določeni v 63., 102. in 105. členu Uredbe.

2. Pogoji za vložitev zahtevka za izplačilo sredstev so določeni v 102. členu Uredbe, razen pogoja iz 8. točke šestega odstavka, in 10. točke šestega odstavka in dvanajstega odstavka 102. člena Uredbe:

a) izpolnjevanje pogoja iz 2. točke šestega odstavka 102. člena Uredbe se izkazuje s prilogo »Izjava o neizterljivosti DDV«;

b) izpolnjevanje pogoja iz 6. točke šestega odstavka 102. člena Uredbe upravičenec izkazuje s prilogo »Izjava o izbiri izvajalca v skladu z Zakonom o javnem naročanju«.

3. Prilogi iz prejšnje točke sta določeni v razpisni dokumentaciji.

**10. OBVEZNOSTI UPRAVIČENCA PO ZADNJEM IZPLAČILU SREDSTEV**

1. Obveznosti upravičenca po zadnjem izplačilu sredstev so določene v 64. in 106. členu Uredbe.

2. Poročilo o uresničevanju obveznosti je določeno v 103. členu Uredbe. Poročilo o izpolnjevanju ciljev je opredeljeno v 5. točki priloge 7 Uredbe.

**11. JAVNA OBJAVA PODATKOV O UPRAVIČENCIH IN VARSTVO OSEBNIH PODATKOV**

1. Objava podatkov o upravičencih, ki so prejeli sredstva, je določena v 107. členu Uredbe.

2. V skladu s 13. in 14. členom Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov, UL L št. 119 z dne 4. 5. 2016, str. 1), so informacije za posameznike, katerih osebne podatke bo obdelovala agencija, objavljene na spletišču agencije.

**12. IZVEDBA KONTROL IN NEIZPOLNJEVANJE OBVEZNOSTI TER VIŠJA SILA IN IZJEMNE OKOLIŠČINE**

1. Izvedba kontrol in sankcije za neizpolnitev oziroma kršitev obveznosti so določene v 108. členu Uredbe.

2. Višja sila in izjemne okoliščine so določene v 109. členu Uredbe.

|  |  |  |
| --- | --- | --- |
|  | Dr. Jože Podgoršek | Mag. Dejan Židan |
|  | minister | Minister |